S-1627/2019

Dómur

Mál þetta, sem dómtekið var 24. janúar, er höfðað með ákæru lögreglustjórans á höfuðborgarsvæðinu, útgefinni 1. október 2019, á hendur X, kt. 0000000000, […]

, „fyrir hótanir og líkamsárás með því að hafa, sunnudaginn 3. desember 2017, á bifreiðastæði við […]

, hótað að drepa

Y

, kt.

000000

0000

, og í kjölfarið veist með ofbeldi að henni, þar sem hún sat í bifreið með öðrum manni, tekið hana hálstaki, dregið hana úr bifreiðinni og skellt henni í jörðinni og þrengt að hálsi hennar, allt með þeim afleiðingum að Y hlaut tognun og ofreynslu á hálshrygg.

0082017017650

Telst brot þetta varða við 1. mgr. 217. gr. og 233. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir K-kvk-nf G-kvk-nf lögmaður kröfu um að ákærða verði gert að greiða Y, kt. 0000000000, miskabætur að fjárhæð kr. [700.000],, ásamt vöxtum skv. 8. gr. laga um vexti og verðtryggingu nr. 38/2001 frá 3. desember 2017 en síðan dráttarvaxta samkvæmt 9. gr., sbr. 1. mgr. 6. gr. sömu laga að liðnum mánuði frá birtingu kröfunnar til greiðsludags. Að auki er krafist málskostnaðar úr hendi ákærða, að mati dómara eða samkvæmt síðar framlögðum málskostnaðarreikningi, auk virðisaukaskatts á málskostnað.“

Ákærði kom fyrir dóm og játaði sök samkvæmt ákæru. Hann kvaðst hins vegar hafna bótakröfu sem of hárri.

Er ákæra var gefin út var þar tekin upp bótakrafa brotaþola og nam krafan þá 1.500.000 krónum auk vaxta og málskostnaðar. Við þingfestingu málsins var krafan lækkuð í 700.000 krónur auk vaxta og málskostnaðar.

Með játningu sinni, sem fær stoð í gögnum málsins og ekki þykir vera ástæða til að draga í efa, telst ákærði sannur að sök og hefur unnið sér til refsingar en háttsemi hans er rétt færð til refsiheimilda í ákæru. Samkvæmt sakavottorði var gerð við ákærða sátt í september 2018 og fól hún í sér 130.000 króna sekt og átta mánaða sviptingu ökuréttar vegna umferðarlagabrots og önnur sátt í október 2018 og fól hún í sér 120.000 króna sekt vegna umferðarlagabrots. Brot sín nú framdi ákærði áður en sáttirnar voru gerðar og verður refsing hans því ákveðin sem hegningarauki.

Ákærði játar skýlaust sök og hefur ekki áður verið gerð refsing vegna brota af því tagi sem hér er fjallað um. Hann var nítján ára gamall er atvik málsins urðu. Fyrir dómi lýsti hann iðrun sinni vegna brotanna. Horft verður til alls þessa sem og þess tíma sem liðinn er frá því hann framdi brot sín. Þegar á allt þetta og atvik málsins er horft verður refsing ákærða ákveðin fangelsi í einn mánuð en rétt er að fullnustu hennar verði frestað og niður falli hún að liðnum tveimur árum haldi ákærði almennt skilorð.

Ákærði hefur með brotum sínum framið ólögmæta meingerð gegn brotaþola og ber ábyrgð á henni. Vegna þeirrar háttsemi sem ákærði er hér sakfelldur fyrir verður hann dæmdur til að greiða brotaþola 300.000 krónur í miskabætur ásamt vöxtum eins og í dómsorði greinir, en bótakrafa mun hafa verið birt ákærða 24. janúar 2020. Þá verður ákærða gert að greiða brotaþola 248.000 krónur vegna kostnaðar hennar af því að halda fram kröfu sinni fyrir dómi.

Í upphafi rannsakaði lögregla einnig alvarlegri sakargiftir á hendur ákærða en ekki er ákært í málinu vegna þeirra. Fram kom af hálfu ákærða fyrir dómi að meginhluti málsvarnarkostnaðar hans á rannsóknarstigi hafi verið vegna þeirra sakargifta. Málsvarnarþóknun verjanda síns, D-kvk-ef A-kvk-ef lögmanns, 611.320 krónur með virðisaukaskatti, verður ákærði dæmdur til að greiða að fjórðungi en ríkissjóður að öðru leyti. Samkvæmt yfirliti lögreglustjóra og yfirlýsingu sækjanda fyrir dómi féll 87.960 króna annar sakarkostnaður til vegna þess sem ákærði er sakfelldur fyrir í málinu og verður honum gert að greiða hann að fullu. Af hálfu ákæruvaldsins fór E-kvk-nf H-kvk-nf aðstoðarsaksóknari með málið. Þ-kk-nf D-kk-nf kveður upp dóm þennan.

D Ó M S O R Ð

Ákærði, X, sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. laga nr. 19/1940.

Ákærði greiði Y 300.000 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 3. desember 2017 til 21. febrúar 2020, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 248.000 krónur í málskostnað.

Ákærði greiði fjórðung 611.320 króna málsvarnarþóknunar verjanda síns, D-kvk-ef A-kvk-ef lögmanns, og 87.960 króna annan sakarkostnað. Að öðru leyti greiðist sakarkostnaður úr ríkissjóði.

Þ-kk-nf D-kk-nf

D Ó M S O R Ð

Ákærði, X, sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. laga nr. 19/1940.

Ákærði greiði Y 300.000 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 3. desember 2017 til 21. febrúar 2020, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 248.000 krónur í málskostnað.

Ákærði greiði fjórðung 611.320 króna málsvarnarþóknunar verjanda síns, D-kvk-ef A-kvk-ef lögmanns, og 87.960 króna annan sakarkostnað. Að öðru leyti greiðist sakarkostnaður úr ríkissjóði.

Þ-kk-nf D-kk-nf